ᱠᱩᱢᱟᱣᱱᱤ ᱯᱟᱹᱨᱥᱤ

ᱠᱩᱢᱟᱣᱱᱤ (;
) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱸᱭᱮ ᱥᱤᱧᱚᱛ ᱨᱮᱭᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱠᱩᱢᱟᱣᱱ ᱰᱤᱵᱷᱤᱥᱚᱱ ᱨᱮ ᱒᱐ ᱞᱟᱠᱷ ᱜᱟᱱ ᱦᱚᱲ ᱠᱚ ᱨᱚᱲᱟ ᱾ ᱑᱙᱖᱑ ᱨᱮᱭᱟᱜ ᱥᱟᱨᱵᱷᱮ ᱞᱮᱠᱟᱛᱮ ᱥᱤᱧᱚᱛ ᱨᱮ ᱑,᱐᱓᱐,᱒᱕᱔ ᱜᱚᱴᱟᱱ ᱠᱩᱢᱟᱣᱱᱤ ᱨᱚᱲᱼᱦᱚᱲ ᱠᱚ ᱛᱟᱸᱦᱮ ᱠᱟᱱᱟ ᱾ ᱒᱐᱑᱑ ᱨᱮ ᱱᱚᱣᱟ ᱞᱮᱠᱷᱟ ᱫᱚ ᱰᱷᱮᱨ ᱠᱟᱛᱮ ᱒᱒ ᱞᱟᱠᱷ ᱦᱩᱭ ᱟᱠᱟᱱᱟ ᱾

ᱠᱩᱢᱟᱣᱱᱤ ᱫᱚ ᱟᱫᱚᱜ ᱯᱟᱹᱨᱥᱤ ᱵᱟᱝ ᱠᱟᱱ ᱨᱮᱦᱚᱸ ᱭᱩᱱᱮᱥᱠᱳ ᱨᱮᱭᱟᱜ ᱤᱥᱠᱟᱨ ᱨᱮ ᱢᱮᱱᱟᱜ ᱡᱮᱜᱮᱛᱟᱹᱨᱤ ᱯᱟᱹᱨᱥᱤᱠᱚ (World's Languages in Danger) ᱨᱮᱭᱟᱜ ᱮᱴᱞᱟᱥ ᱨᱮ ᱢᱤᱫ ᱟᱱᱥᱮᱵᱷ (unsafe) ᱛᱷᱚᱠ ᱨᱮ ᱫᱚᱦᱚ ᱦᱩᱭ ᱟᱠᱟᱱᱟ, ᱢᱮᱱ ᱫᱚ ᱱᱚᱣᱟ ᱞᱮᱛᱟᱲ ᱜᱮ ᱨᱟᱠᱷᱟ ᱫᱚᱦᱚᱭ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱤᱫᱤ ᱦᱩᱭᱩᱜᱼᱟ ᱾ ᱟᱢᱫᱟᱡᱽ ᱥᱟᱱᱟᱢ ᱦᱚᱲ ᱜᱮ ᱡᱟᱦᱟᱸᱭ ᱠᱚ ᱠᱩᱢᱟᱣᱱᱤ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱩᱱᱠᱩ ᱫᱚ ᱦᱤᱱᱫᱤ ᱯᱟᱹᱨᱥᱤ ᱨᱚᱲ ᱟᱨ ᱵᱩᱯᱩᱡᱷᱟᱹᱣ ᱦᱚᱠᱚ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾

ᱚᱞ ᱛᱚᱦᱚᱨ
ᱠᱩᱢᱟᱣᱱᱤ ᱚᱞ ᱨᱮ ᱫᱮᱵᱽᱱᱟᱜᱽᱨᱤ ᱟᱨ ᱴᱟᱠᱨᱤ (ᱱᱟᱜᱟᱢᱤᱭᱟᱹ) ᱪᱤᱠᱤ ᱵᱮᱵᱷᱟᱨᱚᱜᱼᱟ ᱾

ᱚᱛᱱᱚᱜ ᱪᱷᱮᱨ
ᱠᱩᱢᱟᱣᱱ ᱴᱚᱴᱷᱟ ᱨᱮ ᱱᱚᱣᱟ ᱨᱮᱭᱟᱜ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱾ ᱟᱨ ᱱᱚᱣᱟ ᱠᱚ ᱠᱩᱢᱟᱣᱱᱤ ᱪᱟᱸᱜᱟ ᱯᱟᱹᱨᱥᱤ ᱠᱚ ᱦᱟᱹᱴᱤᱧ ᱞᱟᱹᱜᱤᱫ ᱫᱚ ᱡᱟᱦᱟᱱ ᱢᱤᱫ ᱴᱷᱟᱹᱣᱠᱟᱹ ᱟᱠᱟᱱ ᱯᱟᱱᱛᱷᱟ ᱫᱚ ᱵᱟᱹᱱᱩᱜᱼᱟ ᱾ ᱜᱚᱴᱟᱜᱩᱴᱤ ᱛᱮ ᱞᱟᱹᱭ ᱞᱮᱠᱷᱟᱱ ᱞᱟᱹᱭ ᱜᱟᱱᱚᱜᱼᱟ, ᱠᱟᱞᱤ (ᱥᱮ ᱛᱟᱞᱢᱟ) ᱠᱩᱢᱟᱣᱱᱤ ᱫᱚ ᱟᱞᱢᱳᱨᱟ ᱟᱨ ᱠᱚᱸᱭᱮ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾ ᱥᱟᱢᱟᱝᱼᱠᱚᱸᱭᱮ ᱠᱩᱢᱟᱣᱱᱤ ᱫᱚ ᱯᱤᱛᱷᱳᱨᱟᱜᱚᱲ ᱨᱮᱠᱚ ᱨᱚᱲᱟ ᱾ ᱮᱛᱚᱢᱼᱥᱟᱢᱟᱝ ᱠᱩᱢᱟᱣᱱᱤ ᱫᱚ ᱮᱛᱚᱢᱼᱥᱟᱢᱟᱝ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾ ᱯᱟᱪᱮ ᱠᱩᱢᱟᱣᱱᱤ ᱫᱚ ᱯᱟᱪᱮ ᱟᱞᱢᱳᱨᱟ ᱟᱨ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾

ᱟᱨᱦᱚᱸ ᱴᱷᱟᱹᱣᱠᱟᱹ ᱥᱟᱺᱦᱤᱡ
 ᱢᱟᱞᱞᱟ ᱟᱨ ᱛᱟᱞᱞᱟ ᱡᱳᱦᱟᱨ (ᱢᱤᱞᱟᱢ, ᱱᱩᱥᱭᱟᱨᱤ) ᱨᱮᱭᱟᱜ ᱡᱳᱦᱟᱨᱤ
 ᱟᱥᱠᱳᱴ ᱨᱮᱭᱟᱜ ᱟᱥᱠᱳᱴᱤ
 ᱦᱟᱞᱫᱽᱣᱟᱱᱤ ᱟᱨ ᱨᱟᱢᱱᱚᱜᱚᱨ ᱨᱮᱭᱟᱜ ᱵᱷᱟᱵᱷᱨᱤ 
 ᱪᱳᱣᱜᱟᱨᱠᱷᱤᱭᱟᱞ ᱨᱮᱭᱟᱜ ᱪᱳᱣᱜᱟᱨᱠᱷᱤᱭᱟᱞᱤ
 ᱫᱟᱱᱯᱩᱨ (ᱵᱟᱜᱮᱥᱚᱨ, ᱠᱟᱯᱴᱳᱠ) ᱨᱮᱭᱟᱜ ᱫᱟᱱᱯᱩᱨᱤᱭᱟ
 ᱜᱟᱱᱟᱭᱼᱜᱟᱝᱳᱞᱤ ᱠᱟᱱᱫᱟ, ᱵᱮᱨᱤᱱᱟᱜᱽ, ᱜᱟᱝᱜᱳᱞᱤᱜᱷᱟᱴ) ᱨᱮᱭᱟᱜ ᱜᱟᱝᱜᱳᱞᱤ
 ᱟᱞᱢᱳᱨᱟ ᱨᱮᱭᱟᱜ ᱠᱷᱟᱥᱯᱟᱨᱡᱤᱭᱟ
 ᱪᱟᱢᱯᱟᱣᱟᱛ ᱨᱮᱭᱟᱜ ᱠᱷᱩᱢᱟᱭᱭᱟ
 ᱯᱟᱞᱤᱼᱯᱟᱪᱷᱦᱩᱣᱟ (ᱨᱟᱱᱤᱠᱷᱮᱛ, ᱫᱩᱣᱟᱨᱦᱟᱴ) ᱨᱮᱭᱟᱜ ᱯᱟᱪᱷᱟᱭ
 ᱯᱟᱥᱪᱤᱢᱤ
 ᱯᱷᱟᱞᱫᱽᱠᱳᱴ ᱨᱮᱭᱟᱜ ᱯᱷᱟᱞᱫᱽᱠᱳᱴᱤᱭᱟ
 ᱨᱟᱦᱟᱣᱼᱪᱟᱣᱵᱭᱟᱱᱥᱤ, (ᱱᱮᱭᱱᱤᱛᱟᱞ)
 ᱥᱤᱨᱟᱠᱚᱴ (ᱰᱤᱰᱤᱦᱟᱴ) ᱨᱮᱭᱟᱜ ᱥᱤᱨᱟᱞᱤ 
 ᱥᱳᱨ ᱵᱮᱰᱟ (ᱯᱤᱛᱷᱳᱨᱟᱜᱚᱲ ᱨᱮᱭᱟᱜ ᱥᱳᱨᱤᱭᱟᱞᱤ

ᱟᱫᱚᱢ ᱠᱩᱢᱟᱣᱱᱤ ᱨᱚᱲᱼᱦᱚᱲ ᱯᱟᱪᱮ ᱱᱮᱯᱟᱞ ᱨᱮᱦᱚᱸ ᱢᱮᱱᱟᱜ ᱠᱚᱣᱟ ᱾

ᱱᱟᱜᱟᱢ
alt=|thumb|ᱠᱩᱢᱟᱣᱱ ᱨᱟᱡᱽ ᱨᱮᱭᱟᱜ ᱪᱤᱨ 

ᱠᱟᱴᱭᱩᱨ ᱟᱨ ᱪᱟᱸᱫᱽ ᱡᱩᱜᱽ ᱨᱮᱭᱟᱜ ᱢᱚᱱᱫᱤᱨ ᱟᱨ ᱛᱟᱸᱢᱵᱟ ᱯᱞᱮᱴ ᱠᱷᱚᱱ ᱟᱭᱢᱟ ᱜᱟᱱ ᱠᱩᱢᱟᱣᱱᱤ ᱚᱞ ᱧᱟᱢ ᱟᱠᱟᱱᱟ ᱾. ᱠᱩᱢᱟᱣᱱᱤ ᱫᱚ ᱠᱩᱢᱟᱣᱱᱤ ᱨᱟᱡᱽ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱛᱟᱸᱦᱮ ᱠᱟᱱᱟ ᱾

ᱨᱚᱱᱚᱲ

ᱠᱷᱟᱴᱚ ᱟᱹᱭᱟᱹ ᱨᱮᱭᱟᱜ ᱫᱟᱹᱭᱠᱟᱹ

ᱥᱚᱨᱠᱟᱨᱤ ᱢᱟᱹᱱ
ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱥᱩᱪᱤ ᱨᱮ ᱜᱟᱲᱣᱟᱞᱤ ᱥᱟᱶᱛᱮ ᱠᱩᱢᱟᱣᱱᱤ ᱥᱮᱞᱮᱫ ᱨᱮᱭᱟᱜ ᱫᱟᱹᱵᱤ ᱨᱟᱠᱟᱵ ᱟᱠᱟᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱦᱚᱛᱮᱛᱮ ᱱᱚᱣᱟ ᱯᱟᱹᱨᱥᱤ ᱥᱤᱧᱚᱛ ᱨᱮᱭᱟᱜ ᱢᱤᱫ ᱥᱤᱰᱩᱞ ᱯᱟᱹᱨᱥᱤ ᱵᱮᱱᱟᱣ ᱫᱟᱲᱮᱭᱟᱜᱼᱟ ᱾
᱒᱐᱑᱐ ᱨᱮ, ᱞᱳᱠᱥᱚᱵᱷᱟ ᱨᱮ ᱢᱤᱫ ᱯᱨᱟᱭᱵᱷᱮᱴ ᱥᱚᱦᱮᱛ (ᱢᱮᱢᱵᱟᱨ) ᱵᱤᱞ ᱪᱟᱨᱪᱟ ᱞᱟᱹᱜᱤᱫ ᱥᱟᱢᱟᱝ ᱥᱚᱫᱚᱨ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮᱭᱟᱜ ᱢᱩᱬ ᱡᱚᱥ ᱛᱟᱸᱦᱮ ᱠᱟᱱᱟ ᱜᱟᱲᱣᱟᱞᱤ ᱟᱨ ᱠᱩᱢᱟᱣᱱᱤ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱥᱩᱪᱤ ᱨᱮ ᱥᱮᱞᱮᱫ ᱚᱪᱚ ᱾.

ᱛᱚᱵᱮ, ᱰᱤᱥᱮᱢᱵᱚᱨ ᱒᱐᱑᱙ ᱨᱮ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱚ ᱨᱮᱭᱟᱜ ᱞᱟᱦᱟᱱᱛᱤ ᱟᱨ ᱨᱟᱠᱷᱟ ᱫᱚᱦᱚᱭ ᱞᱟᱹᱜᱤᱫ ᱯᱚᱱᱚᱛ ᱥᱚᱨᱠᱟᱨ ᱠᱩᱢᱟᱣᱱ ᱰᱤᱵᱷᱤᱥᱚᱱ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱠᱚᱨᱮ ᱑ᱼ᱕ ᱪᱟᱱᱟᱪ ᱨᱮᱱ ᱯᱟᱹᱴᱷᱩᱭᱟᱹ ᱠᱚ ᱞᱟᱹᱜᱤᱫ ᱥᱚᱨᱠᱟᱨᱤ ᱯᱚᱛᱚᱵ ᱮ ᱥᱟᱢᱟᱝ ᱥᱚᱫᱚᱨ ᱟᱠᱟᱫᱟ ᱾

ᱠᱩᱢᱟᱣᱱᱤ ᱥᱟᱶᱦᱮᱫ

ᱢᱤᱰᱤᱭᱟ ᱟᱨ ᱠᱟᱹᱨᱤ

ᱟᱨᱦᱚᱸ ᱧᱮᱞ ᱢᱮ
ᱟᱭᱚ ᱟᱲᱟᱝ ᱛᱮ ᱨᱚᱲᱼᱮᱫ ᱠᱟᱱ ᱦᱚᱲ ᱠᱚᱣᱟᱜ ᱮᱞᱠᱷᱟ ᱞᱮᱠᱟᱛᱮ ᱥᱤᱧᱚᱛ ᱨᱮᱭᱟᱜ ᱯᱟᱹᱨᱥᱤᱠᱚ ᱨᱮᱭᱟᱜ ᱛᱟᱹᱞᱠᱟᱹ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 ᱠᱩᱢᱟᱣᱱᱤ ᱯᱟᱹᱨᱥᱤ ᱟᱨ ᱥᱟᱶᱦᱮᱫ
 ᱭᱩᱱᱮᱥᱠᱳ
 ᱩᱛᱚᱨᱟᱠᱷᱚᱸᱰᱤ ᱞᱳᱠᱳᱠᱛᱤᱭᱟᱱ (ᱠᱩᱢᱟᱣᱱᱤ ᱥᱚᱝᱥᱠᱚᱨᱚᱱ) 

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱫᱮᱵᱽᱱᱟᱜᱽᱨᱤ